અમદાવાદમાં એક રેલીમાં ભાગ લેવા પહોંચેલ કોંગ્રેસના દરિયાપુરથી ધારાસભ્ય ગ્યાસુદ્દીન શેખનું સ્વાગત જૂતાની માળા દ્વારા થયું હતું. ગ્યાસુદ્દીન શેખ બુધવારે શાહપુર ક્ષેત્રની એક રેલીમાં પહોંચ્યા હતા, જ્યાં આ ઘટના બની હતી. ધારાસભ્યના સ્વાગતના નામે એક વ્યક્તિએ તેમના ગળામાં જૂતાની માળા પહેરાવી દીધી હતી. ધારાસભ્ય ગ્યાસુદ્દીન શેખે બાઇક પર બેસી રેલીમાં ભાગ લીધી હતી, લોકો ફૂલ-હાર વડે તેમનું સ્વાગત કરી રહ્યાં હતા, એવામાં એક વ્યક્તિએ આવી તેમના ગળામાં જૂતાની માળા પહેરાવી દીધી હતી. આ વીડિયો હાલ સોશિયલ મીડિયા પર ખૂબ વાયરલ થઇ રહ્યો છે.